CELEX: 32001D0671
Language: ro
Date: 2001-08-21 00:00:00
Title: Decizia Comisiei din 21 august 2001 de aplicare a Directivei 89/106/CEE a Consiliului cu privire la clasificarea performanței la incendii exterioare a acoperișurilor și a învelitorilor de acoperișuri [notificată cu numărul C(2001) 2474]Text cu relevanță pentru SEE.

13/Volumul 31
            
            
               RO
            
            
               Jurnalul Ofícial al Uniunii Europene
            
            
               144
            
         32001D0671
   
               L 235/20
            
            
               JURNALUL OFÍCIAL AL UNIUNII EUROPENE
            
            
               
            
         
      DECIZIA COMISIEI
   
   din 21 august 2001
   de aplicare a Directivei 89/106/CEE a Consiliului cu privire la clasificarea performanței la incendii exterioare a acoperișurilor și a învelitorilor de acoperișuri
   [notificată cu numărul C(2001) 2474]
   (Text cu relevanță pentru SEE)
   (2001/671/CE)
   COMISIA COMUNITĂȚILOR EUROPENE,
   având în vedere Tratatul de instituire a Comunității Europene,
   având în vedere Directiva 89/106/CEE a Consiliului din 21 decembrie 1988 privind apropierea actelor cu putere de lege și a actelor administrative ale statelor membre referitoare la produsele pentru construcții (1), astfel cum a fost modificată ultima dată prin Directiva 93/68/CEE (2), în special articolul 20 alineatul (2) litera (a),
   întrucât:
   
               (1)
            
            
               Articolul 3 alineatul (2) din Directiva 89/106/CEE stabilește că pentru a ține seama de niveluri diferite de protecție a lucrărilor de construcție care pot predomina la nivelele local, regional și național, fiecare cerință esențială poate duce la stabilirea claselor în documentele interpretative. Aceste documente au fost publicate sub titlul „Raportul Comisiei cu privire la documentele interpretative din Directiva 89/106/CEE” (3).
            
         
               (2)
            
            
               Punctul 2.2 din documentul interpretativ nr. 2 prezintă lista cu un număr de măsuri corelate pentru satisfacerea cerinței esențiale „Siguranța la foc”, care contribuie împreună la definirea strategiei de securitate la incendii ce poate fi elaborată în moduri diferite în statele membre.
            
         
               (3)
            
            
               Punctul 4.2.1 din documentul interpretativ nr. 2 justifică necesitatea nivelurilor diferite ale cerinței esențiale, în funcție de tipul, utilizarea și poziția lucrării de construcție, proiectul acesteia și existența instalațiilor pentru incendii.
            
         
               (4)
            
            
               Punctul 4.3.1.2.2 din documentul interpretativ nr. 2 identifică cerințele privind produsele de construcții pentru acoperișurile expuse la foc exterior.
            
         
               (5)
            
            
               Nivelurile diferite ale cerințelor respective existente în statele membre se pot exprima într-un sistem de clase care nu sunt incluse în documentul interpretativ nr. 2.
            
         
               (6)
            
            
               Articolul 6 alineatul (3) din Directiva 89/106/CEE prevede posibilitatea statelor membre de a stabili nivelurile de performanță care trebuie respectate pe teritoriul acestora numai în cadrul clasificărilor adoptate la nivel comunitar și numai sub rezerva utilizării tuturor sau a unor clase, sau a unei clase.
            
         
               (7)
            
            
               În absența unei metode de încercare unice, armonizate în întregime, clasificarea utilizată de prezenta decizie trebuie să aibă la bază un standard care să includă trei metode distincte de încercare care să corespundă unor scenarii diferite privind pericolul de incendiu. Aceasta se consideră a fi o soluție interimară până la realizarea armonizării totale prin elaborarea unei metode de încercare pe deplin armonizate. După realizarea acesteia din urmă, prezenta decizie se poate modifica, ținând seama de noua metodă de încercare și de clasificările asociate acesteia.
            
         
               (8)
            
            
               Măsurile prevăzute de prezenta decizie sunt în conformitate cu avizul Comitetului permanent în domeniul construcțiilor,
            
         ADOPTĂ PREZENTA DECIZIE:
   Articolul 1
   Se stabilește un sistem de clasificare comunitar, prevăzut de Directiva 89/106/CEE, cu privire la performanța acoperișurilor și a învelitorilor pentru acoperișuri la incendiile exterioare.
   Acest sistem de clasificare este prevăzut în anexa la prezenta decizie.
   Articolul 2
   Prezenta decizie se adresează statelor membre.
   
      Adoptată la Bruxelles, 21 august 2001.
      
         
            Pentru Comisie
         
         Erkki LIIKANEN
         
         
            Membru al Comisiei
         
      
   
   
      (1)  JO L 40, 11.2.1989, p. 12.
   
      (2)  JO L 220, 30.8.1993, p. 1.
   
      (3)  JO L 62, 28.2.1994, p. 1.
   ANEXĂ
   PREAMBUL
   Se aplică raportul CEN CR 1187:2001 și actualizările sale ulterioare. Prin actualizări ulterioare, se înțeleg, în special, noile revizuiri ale raportului CEN, versiunea ENV sau EN a prezentului standard, care se bazează pe rezultatele/acordurile realizate la întrunirile speciale ale CEN TC 127 din 16 mai 2001.
   Clasificarea stabilită în tabelul prezentat în continuare se bazează pe standardul conținut în CR 1187:2001. Acest standard cuprinde trei metode de încercare distincte care corespund diferitelor scenarii de pericol de incendiu. Nu există o corelație directă între metodele de încercare și, prin urmare, nu există o ierarhie general acceptabilă de clasificare între acestea.
   În reglementarea performanței acoperișurilor/învelitorilor pentru acoperișuri la incendii exterioare, statele membre pot selecta încercarea/combinația(iile) de clase corespunzătoare pericolului(elor) reale de incendiu de pe teritoriul acestora și stabili o ierarhie națională de clasificare între diferitele încercări/clase.
   Decizia 2000/553/CE a Comisiei (1) stabilește o listă cu produse (și/sau materiale) pentru învelitori de acoperișuri, care se poate considera că îndeplinesc toate cerințele pentru caracteristicile de performanță „performanță la foc exterior”, fără necesitatea unei evaluări, sub rezerva îndeplinirii dispozițiilor naționale cu privire la proiectul și execuția lucrărilor. Aceste produse/materiale se consideră a fi în clasele BROOF din tabelul prezentat în continuare, fără a necesita o evaluare.
   SIMBOLURI
   Clasificările conform celor trei metode de încercare se identifică după cum urmează:
   
               —
            
            
               CR 1187:2001 încercarea 1: XROOF(t1), unde t1 = numai material inflamabil;
            
         
               —
            
            
               CR 1187:2001 încercarea 2: XROOF(t2), unde t2 = material inflamabil + vânt;
            
         
               —
            
            
               CR 1187:2001 încercarea 3: XROOF(t3), unde t3 = material inflamabil + vânt + radiație.
            
         TE: momentul critic de răspândire a focului exterior
   TP: momentul critic până la penetrarea focului
   Tabel
   CLASELE DE PERFORMANȚĂ A ACOPERIȘURILOR/ÎNVELITORILOR PENTRU ACOPERIȘURI LA FOC EXTERIOR (2)
   
   
               Metoda de încercare
            
            
               Clasa
            
            
               Criterii de clasificare
            
         
               CR 1187:2001 încercarea 1
            
            
               BROOF (t1)
            
            
               Trebuie satisfăcute toate cerințele următoare:
               
                           —
                        
                        
                           răspândirea focului exterior și intern în sus < 0,700 m;
                        
                     
                           —
                        
                        
                           răspândirea focului exterior și intern în jos < 0,600 m;
                        
                     
                           —
                        
                        
                           lungimea maximă arsă în exterior și interior < 0,800 m;
                        
                     
                           —
                        
                        
                           fără material care arde (picături sau resturi) care cade din partea expusă;
                        
                     
                           —
                        
                        
                           fără particule care ard/incandescente care penetrează construcția acoperișului;
                        
                     
                           —
                        
                        
                           fără deschidere pătrunsă unică > 2,5 × 10-5 m2;
                        
                     
                           —
                        
                        
                           suma deschiderilor pătrunse < 4,5 × 10-3 m2;
                        
                     
                           —
                        
                        
                           răspândirea laterală a focului nu ajunge la marginile zonei măsurate;
                        
                     
                           —
                        
                        
                           fără ardere incandescentă interioară;
                        
                     
                           —
                        
                        
                           raza maximă de răspândire a focului pe „orizontală”, acoperișuri, exterior și interior < 0,200 m.
                        
                     
         
               FROOF (t1)
            
            
               Nu s-a determinat performanța
            
         
               CR 1187:2001 încercarea 2
            
            
               BROOF (t2)
            
            
               Pentru ambele serii de încercări la viteza vântului de 2 m/s și 4 m/s:
               
                           —
                        
                        
                           lungimea medie distrusă din acoperiș și partea de dedesubt ≤ 0,550 m;
                        
                     
                           —
                        
                        
                           lungimea maximă distrusă din acoperiș și partea de dedesubt ≤ 0,800 m;
                        
                     
         
               FROOF (t2)
            
            
               Nu s-a determinat performanța
            
         
               CR 1187:2001 încercarea 3
            
            
               BROOF (t3)
            
            
               TE ≥ 30 min. și Tp ≥ 30 min.
            
         
               CROOF (t3)
            
            
               TE ≥ 10 min. și Tp ≥ 15 min.
            
         
               DROOF (t3)
            
            
               Tp ≥ 5 min.
            
         
               FROOF (t3)
            
            
               Nu s-a determinat performanța
            
         
      (1)  JO L 235, 19.9.2000, p. 19.
   
      (2)  Numărul de clase se revizuiește încă și va fi modificat de îndată ce sunt disponibile informațiile necesare.